กองทุนENGYปันผลทั้งปี6.25%
บลจ.ทหารไทย ชี้กองทุน ENGY จ่ายปันผลครึ่งหลังปี 2552 อัตราหน่วยละ 11 สตางค์&nbsp; ดันผลตอบแทนจากเงินปันผลทั้งปีสูง 6.25%
9 มี.ค. 2553

บลจ.ทหารไทย ชี้กองทุน ENGY จ่ายปันผลครึ่งหลังปี 2552 อัตราหน่วยละ 11 สตางค์  ดันผลตอบแทนจากเงินปันผลทั้งปีสูง 6.25%
นายสมจินต์ ศรไพศาล กรรมการผู้จัดการ บริษัทหลักทรัพย์จัดการกองทุน (บลจ.) ทหารไทย ในฐานะผู้จัดการกองทุนของกองทุนเปิดทหารไทย MTrack Energy ETF หรือ ENGY เปิดเผยว่า บริษัทประกาศวันปิดสมุดทะเบียนพักการโอนกรรมสิทธิ์ในหน่วยลงทุนเพื่อสิทธิของผู้ถือหน่วยในการรับเงินปันผลครั้งที่ 2 ประจำปี 2552 (สำหรับรอบระยะเวลาดำเนินการตั้งแต่วันที่ 1 ก.ค.– 31 ธ.ค.2552) ในวันที่ 25 มี.ค.2553 และกองทุนฯจะทำการจ่ายเงินปันผลในอัตรา 0.11 บาท ต่อหน่วยลงทุน หรือคิดเป็นอัตราการจ่ายเงินปันผลต่อกำไรสุทธิรอบครึ่งปีหลังเท่ากับ 18% ในวันที่ 10 พ.ค.2553  
“ในปี 2552 นับได้ว่ากองทุนเปิดทหารไทย MTrack Energy ETF มีผลการดำเนินการที่ดี โดยกองทุนมีการจ่ายปันผลสำหรับผลการดำเนินการในรอบปี 2552 ทั้งสิ้น 2 ครั้ง คือในครึ่งปีแรกจ่ายปันผลไปแล้ว 0.15 บาทต่อหน่วยลงทุน และการจ่ายปันผลสำหรับการดำเนินงานในครึ่งปีหลังที่ประกาศในครั้งนี้ เท่ากับ 0.11 บาทต่อหน่วยลงทุน คิดเป็นการจ่ายปันผลรวม 0.26 บาทต่อหน่วยลงทุน ทำให้อัตราผลตอบแทนจากเงินปันผล ณ วันสิ้นปี 2552 เทียบเท่ากับ 6.25%” นายสมจินต์ กล่าว